Politiet leder fortsat efter en ældre mand, der mandag eftermiddag slog en kvinde ved Kvickly i Aalborgs vestby. Kvinden var netop steget ud af sin bil, da manden råbte efter hende og slog hende med både flad hånd og knytnæve. Det fortæller P4 Nordjylland. Det lykkedes manden at stikke af. Han beskrives som cirka 70 år gammel, 170 centimeter høj med gråt hår og skæg. Han var iført en mørk kasket og grå jakke. Oplysninger til Nordjyllands Politi på telefon: 114.

Opsummering:
Slog en kvinde på P-plads i Aalborg